VYRIAUSIOSIOS RINKIMŲ KOMISIJOS INFORMACINĖS SISTEMOS DALIES

EINAMŲJŲ RINKIMŲ (2018 M. RUGSĖJO 16 D. NAUJŲ RINKIMŲ Į LIETUVOS RESPUBLIKOS SEIMĄ VIENMANDATĖJE ZANAVYKŲ RINKIMŲ APYGARDOJE NR. 64) PRIEŽIŪROS, PALAIKYMO, INFORMACIJOS TVARKYMO, APMOKYMO ORGANIZAVIMO, KONSULTAVIMO IR KITŲ SUSIJUSIŲ PASLAUGŲ

PIRKIMO SUTARTIS NR. S1-14-2018 (4.17)

2018 m. balandžio 10 d.

Vilnius

**Ūkio subjektų grupė**, susidedanti iš UAB „iTree Lietuva“, kurios buveinė yra Konstitucijos pr. 7, LT-09308, Vilnius, juridinio asmens kodas 302249829 ir UAB „Baltnetos komunikacijos“, kurios buveinė yra Panerių g. 26, LT-03209 Vilnius, juridinio asmens kodas 125145862, veikianti pagal 2015 m. rugpjūčio 5 d. jungtinės veiklos sutartį ir atstovaujama UAB „iTree Lietuva“ direktoriaus Audriaus Krikštaponio (toliau – **TIEKĖJAS**), iš vienos pusės, ir

**Lietuvos Respublikos vyriausioji rinkimų komisija**, esanti adresu Gynėjų g. 8, LT-01109 Vilnius, juridinio asmens kodas 188607150, atstovaujama Lietuvos Respublikos vyriausiosios rinkimų komisijos pirmininkės Lauros Matjošaitytės, veikiančios pagal Lietuvos Respublikos vyriausiosios rinkimų komisijos įstatymą (toliau – **UŽSAKOVAS**), iš kitos pusės, toliau abi pusės kartu vadinamos Šalimis, o kiekviena iš jų atskirai – Šalimi,

vadovaudamiesi 2015 m. lapkričio 3 d. Vyriausiosios rinkimų komisijos informacinės sistemos plėtros ir jos informacijos tvarkymo paslaugų preliminariosios sutarties Nr. S1-92-2015

(toliau – Preliminarioji sutartis) 3.2.2. papunkčiu, sudarome šią Vyriausiosios rinkimų komisijos informacinės sistemos dalies einamųjų rinkimų (2018 m. rugsėjo 16 d. naujų rinkimų į Lietuvos Respublikos Seimą vienmandatėje Zanavykų rinkimų apygardoje Nr. 64) priežiūros, palaikymo, informacijos tvarkymo, apmokymo organizavimo, konsultavimo ir kitų susijusių paslaugų pirkimo sutartį (toliau – Sutartis):

**1. Sutarties dalykas**

1.1. Šia Sutartimi **TIEKĖJAS** įsipareigoja suteikti Sutarties neatskiriamoje dalyje – techninėje specifikacijoje – nurodytas Vyriausiosios rinkimų komisijos informacinės sistemos (VRK IS) dalies einamųjų rinkimų priežiūros, informacijos tvarkymo, apmokymų organizavimo, konsultavimo ir kitas susijusias paslaugas, teikiamas organizuojant 2018 m. rugsėjo 16 d. naujus rinkimus į Lietuvos Respublikos Seimą vienmandatėje Zanavykų rinkimų apygardoje Nr. 64 (toliau – Paslaugos), bei perduoti visą naudą, kurią **TIEKĖJAS** suteiks **UŽSAKOVUI** Sutarties vykdymo metu (toliau – Paslaugų rezultatas) nuosavybės teise **UŽSAKOVUI**, o **UŽSAKOVAS** įsipareigoja už tinkamai suteiktas Paslaugas apmokėti pagal Sutartyje ir jos 1 priede nustatytas sąlygas.

1.2. Sutartis reiškia žemiau išvardintus dokumentus, kurie sudaro neatskiriamą Sutarties dalį:

1.2.1. Ši Sutartis;

1.2.2. preliminarioji sutartis;

1.2.3. atviro konkurso „Vyriausiosios rinkimų komisijos informacinės sistemos plėtros ir jos informacijos tvarkymo paslaugų pirkimas“ (pirkimo Nr. 165189) (toliau – Konkursas) sąlygos;

1.2.4. **TIEKĖJO** Konkursui pateiktas pasiūlymas.

1.3. Sutarties 1 priedo punktuose nurodytos Paslaugos teikiamos be atskiro užsakymo.

1.4. Visos turtinės autoriaus teisės į sukurtas kompiuterines programas, programų kodus bei informacinės sistemos techninę dokumentaciją, sukurtus vykdant Sutartį, nuo jų perdavimo momento pereina **UŽSAKOVUI**. Sutartimi **UŽSAKOVUI** suteikiama teisė adaptuoti, perdirbti ar kitaip naudoti **TIEKĖJO** sukurtas programas, esančias Sutarties dalyku, taip pat perleisti šias teises tretiesiems asmenims.

1.5. **TIEKĖJO** turtinės teisės į Paslaugos rezultatus ar jų dalis, kitus galimus rezultatus ar jų dalis, kurie yra autorių teisių objektas, pereina **UŽSAKOVUI** nuo to momento, kai yra pasirašomas Paslaugų perdavimo-priėmimo aktas, apimantis Paslaugų rezultatus ar jų dalis.

**2. Šalių teisės ir pareigos**

2.1. **TIEKĖJAS** įsipareigoja:

2.1.1. pagal su **UŽSAKOVU** suderintą grafiką (2 priedas), teikti Sutartyje ir jos neatskiriamose dalyse (techninėje specifikacijoje, pasiūlyme ir pan.) išvardintas Paslaugas, laikydamasis šiuose dokumentuose nustatytų sąlygų, tvarkos ir terminų;

2.1.2. Paslaugas teikti nuo rinkimų datos paskelbimo iki:

a) rinkimų pasirengimo ir organizavimo paslaugas - iki rinkimų galutinių rezultatų paskelbimo dienos;

b) politinės kampanijos organizavimo ir vykdymo paslaugas – iki 120 dienų po rinkimų pabaigos (t.y. po rinkimų galutinių rezultatų paskelbimo dienos);

2.1.3. įdiegti ir talpinti VRK IS dalies (skirtos rinkimų, referendumų ir politinės kampanijos organizavimui) programinę įrangą visą Sutarties laikotarpį, **TIEKĖJO** tarnybinėse stotyse, saugiame duomenų centre, atitinkančiame techninėje specifikacijoje išdėstytus reikalavimus;

2.1.4. perduoti **UŽSAKOVUI** Paslaugas ir jų rezultatus Sutarties 3 punkte nustatyta tvarka, pateikti **UŽSAKOVUI** Paslaugų rezultatų perdavimo-priėmimo ir (ar) Paslaugų perdavimo-priėmimo aktą;

2.1.5. suderinti su **UŽSAKOVU** Sutarties vykdyme dalyvausiančius ekspertus ir pateikti (Sutarties 2.1.12 papunktyje numatyta tvarka) jam tvirtinti visų ekspertų sąrašą; Sutarties galiojimo metu be **UŽSAKOVO** raštiško sutikimo nekeisti patvirtintų ekspertų. Jei pakeisti ekspertą būtina arba to reikalauja **UŽSAKOVAS**, į jo vietą siūlyti ne žemesnę kvalifikaciją ir patirtį turintį ekspertą;

2.1.6. Sutarties galiojimo laikotarpiu konsultuoti **UŽSAKOVĄ** Paslaugų teikimo klausimais;

2.1.7. užtikrinti Paslaugų ir jų rezultatų atitikimą techninėje specifikacijoje nustatytiems reikalavimams;

2.1.8. pašalinti Paslaugų ir jų rezultatų priėmimo metu ar trūkumų akte (-uose) **UŽSAKOVO** nurodytus trūkumus 3 punkte nustatyta tvarka;

2.1.9. **UŽSAKOVUI** paprašius, informuoti apie Paslaugų ir jų rezultatų teikimo eigą, nustatytų reikalavimų laikymąsi;

2.1.10. registruoti kitų **UŽSAKOVO** sistemų IP adresus ir užtikrinti kitas būtinas sąlygas tiesioginiam duomenų, programinėmis priemonėmis, skaitymui;

2.1.11. raštu įspėti **UŽSAKOVĄ**, jeigu ne dėl savo kaltės negalės laiku įvykdyti Sutarties;

2.1.12. per 2 (dvi) darbo dienas nuo Sutarties įsigaliojimo dienos paskirti įgaliotus darbuotojus, atsakingus už Sutarties vykdymą;

2.1.13. kilus ginčui dėl Sutarties vykdymo, deleguoti du atstovus jam išspręsti;

2.1.14. pranešti apie įmonės rekvizitų ir užsakymų priėmimo kontaktinio numerio bei elektroninio pašto adreso pasikeitimą;

2.1.15. tinkamai vykdyti kitus Sutartyje, jos prieduose ir jos neatskiriamose dalyse numatytus įsipareigojimus.

2.2. **UŽSAKOVAS** įsipareigoja:

2.2.1. priimti **TIEKĖJO** suteiktas Paslaugas ir jų rezultatą Sutarties 3 punkte nustatyta tvarka;

2.2.2. apmokėti už **TIEKĖJO** suteiktas Paslaugas ir jų rezultatus Sutarties 5 punkte nustatyta tvarka;

2.2.3. suteikti **TIEKĖJUI** visą turimą informaciją ir (ar) dokumentus, kurie būtini Sutarčiai įvykdyti;

2.2.4. saugoti visus slaptažodžius, skirtus naudotis teikiamomis Paslaugomis ir jų rezultatu. Suteikti slaptažodžiai laikomi konfidencialia informacija;

2.2.5. informuoti **TIEKĖJĄ** apie bet kokius **UŽSAKOVO** veiklos pasikeitimus ar planus, kurie gali turėti esminės įtakos Sutarties įgyvendinimui;

2.2.6. pateikti teisingą **UŽSAKOVO** identifikuojančią informaciją bei laiku informuoti apie jos pasikeitimus;

2.2.7. paskirti įgaliotą (-us) darbuotoją (-us), atsakingą (-us) už Sutarties vykdymo priežiūrą;

2.2.8. kilus ginčui dėl Sutarties vykdymo, deleguoti du atstovus jam išspręsti;

2.2.9. pranešti apie įstaigos rekvizitų ir atsakingo asmens kontaktų pasikeitimą;

2.2.10. tinkamai vykdyti kitus Sutartyje, jos prieduose ir jos neatskiriamose dalyse numatytus įsipareigojimus.

**3. Paslaugų ir jų rezultatų perdavimas ir priėmimas**

3.1. Tinkamai suteikus Paslaugas, pasirašomi atitinkamai: įdiegimo, Paslaugų rezultatų perdavimo-priėmimo ir (ar) Paslaugų perdavimo-priėmimo aktas. Aktus pasirašo abiejų Sutarties Šalių atsakingi darbuotojai ar kiti įgalioti asmenys. Kartu su Paslaugų rezultatų perdavimo-priėmimo aktu **TIEKĖJAS** kompiuterinėse laikmenose, užrašytose *Microsoft Office* formatu, **UŽSAKOVUI** pateikia Paslaugų rezultatų dokumentaciją (naudotojų instrukcijas ir kt.), išeities tekstus ir duomenų struktūrų aprašymus.

3.2. **UŽSAKOVAS**, gavęs Paslaugų rezultatų perdavimo-priėmimo ir (ar) Paslaugų perdavimo-priėmimo aktą, ne vėliau kaip per 10 (dešimt) darbo dienų jį pasirašo arba motyvuotai atsisako jį pasirašyti. Motyvuotas atsisakymas pasirašyti aktą sprendžiamas derybų būdu.

3.3. Sutarties Šalims pasirašius Paslaugų rezultatų perdavimo-priėmimo ir (ar) Paslaugų perdavimo-priėmimo aktą, **TIEKĖJAS** pateikia **UŽSAKOVUI** PVM sąskaitą faktūrą.

**4. Tiekėjo garantijos**

4.1. **TIEKĖJAS** patvirtina, kad į perduodamus Paslaugų rezultatus tretieji asmenys neturi jokių teisių ar pretenzijų, perduodama įranga neįkeista, neareštuota, nėra teisminio ginčo objektas.

4.2. **TIEKĖJAS** garantuoja, kad perduodamų Paslaugų rezultatų kokybė atitinka Sutarties sąlygas, valstybinius ir gamintojo standartus bei funkcionuos taip, kaip numatyta techninėje specifikacijoje visą Sutarties galiojimo laikotarpį. **TIEKĖJAS** garantuoja, kad Sutarties sudarymo metu nėra jokių paslėptų Paslaugų rezultatų gedimų, kurie nėra žinomi ar pastebimi **UŽSAKOVO**.

**5. Apmokėjimo sąlygos**

5.1. Už atliktas Paslaugas bei jų rezultatus **UŽSAKOVAS** per 30 (trisdešimt) kalendorinių dienų nuo **TIEKĖJO** PVM sąskaitos faktūros pateikimo dienos mokėjimo pavedimu perveda PVM sąskaitoje faktūroje nurodytą sumą į **TIEKĖJO** sąskaitą. PVM sąskaita faktūra pateikiama kartu su atitinkamu abiejų Sutarties Šalių pasirašytu Paslaugų rezultatų perdavimo-priėmimo ir (ar) Paslaugų perdavimo-priėmimo aktu. Vadovaujantis Viešųjų pirkimų įstatymo 22 str. 3 d. PVM sąskaitas faktūras **TIEKĖJAS** privalo pateikti naudojantis informacinės sistemos „E. sąskaita“ priemonėmis.

5.2. Į Paslaugų kainą turi būti įskaičiuotos visos **TIEKĖJO** išlaidos, mokesčiai ir kiti galimi mokėjimai, susidarę teikiant Paslaugas.

5.3. **UŽSAKOVAS** turi teisę sulaikyti apmokėjimą, jeigu:

5.3.1. PVM sąskaitoje faktūroje nenurodytas (ar neteisingai nurodytas) Sutarties numeris ir jos sudarymo data;

5.3.2. nurodyta neteisinga suma, Paslaugų kaina (kol bus išsiaiškinta su **TIEKĖJU**);

5.3.3. **TIEKĖJAS** suteikė nekokybiškas Paslaugas (kol **UŽSAKOVUI** nurodžius, **TIEKĖJAS** ištaisys trūkumus).

5.4. Sutartyje nurodytos Paslaugų kainos yra pastovios ir negali būti keičiamos per visą Sutarties galiojimo terminą dėl kainų lygio kitimo. Kainų perskaičiavimas atliekamas tik dėl pasikeitusio pridėtinės vertės mokesčio dydžio (PVM), kuris perskaičiuojamas proporcingai mokesčio pakeitimams be atskiro Sutarties šalių susitarimo, **TIEKĖJUI** pateikiant PVM sąskaitą faktūrą.

**6. Šalių atsakomybė**

6.1. Jeigu **TIEKĖJAS** nesilaiko Sutarties 2.1.2 papunktyje ir su **UŽSAKOVU** suderintame grafike nurodytų Paslaugų atlikimo terminų, jis moka 0,02 % dydžio delspinigius nuo neatliktų Paslaugų ir (ar) jų rezultatų vertės vertės už kiekvieną pavėluotą dieną.

6.2. Jeigu **UŽSAKOVAS** nesilaiko Sutarties 5.1 punkte nustatytų apmokėjimo terminų ir jei nėra 5.3 punkte nurodytų aplinkybių, jis už kiekvieną pavėluotą dieną moka 0,02% dydžio delspinigius nuo neapmokėtos sumos.

6.3. Delspinigių ir baudų sumokėjimas neatleidžia Šalių nuo pareigos atlyginti nuostolius, kiek jų nepadengia netesybos, ir nuo Sutarties įsipareigojimų vykdymo, kai praleidžiamas prievolės įvykdymo terminas.

6.4. Jei Sutarties Šalis negali vykdyti savo įsipareigojimų dėl *force majeure* (nenugalimos jėgos) aplinkybių, kurios nurodytos Lietuvos Respublikos civiliniame kodekse ir 1996 m. liepos 15 d. Lietuvos Respublikos Vyriausybės nutarime Nr. 840, ji nedelsiant praneša raštu arba žodžiu kitai Sutarties Šaliai. Tokiu atveju Sutartyje nurodytų Šalių įsipareigojimų vykdymas derinamas atskiru raštišku Šalių susitarimu.

**7. Susirašinėjimas**

7.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą. Žemiau nurodyti asmenys taip pat yra atsakingi už Sutarties vykdymą.

|  |  |  |
| --- | --- | --- |
|  | **TIEKĖJO atstovas** | **UŽSAKOVO atstovas** |
| **Vardas, pavardė** | Audrius KRIKŠTAPONIS | Eglė BUZAITĖ |
| **Adresas** | Konstitucijos pr. 7, Vilnius | Gynėjų g. 8, Vilnius |
| **Telefonas** | Tel. 8 5 248 7506 | Tel. 8 5 239 6464Mob. +370 659 54865 |
| **Faksas** | (8 5) 248 7507 | (85) 239 6960 |
| **El. paštas** | audrius.krikstaponis@itreegroup.eu | egle.buzaite@vrk.lt irrinkim@vrk.lt |

7.2. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį, pranešdama ne vėliau, kaip prieš 3 (tris) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**8. Subranga**

8.1. Susitarimas, pagal kurį **TIEKĖJAS** dalį prievolės įvykdymo patiki trečiajai šaliai, yra laikomas subranga. Subrangos sutartis nesukuria sutartinių santykių tarp subrangovo ir **UŽSAKOVO**. Sutartyje numatytų Paslaugų daliai (2 %) atlikti **TIEKĖJAS** pasitelks subrangovą – UAB „Lema“ (įmonės kodas 120746275, P. Vileišio g. 18, LT-10306 Vilnius).

8.2. **TIEKĖJAS** atsako už savo subrangovo veiksmus, įsipareigojimų nevykdymą bei aplaidumą taip, lyg šiuos veiksmus atliktų ar įsipareigojimų nevykdytų, ar aplaidus būtų jis pats ar jo ekspertai, atstovai ar darbuotojai.

8.3. Sutarties vykdymo metu, kai subrangovas netinkamai vykdo įsipareigojimus **TIEKĖJAS**, taip pat tuo atveju, kai subrangovas nepajėgus vykdyti įsipareigojimų dėl iškeltos bankroto bylos, pradėtos likvidavimo procedūros ir pan. padėties, **TIEKĖJAS** gali pakeisti subrangovą tik gavęs raštišką **UŽSAKOVO** sutikimą ir užtikrindamas, kad pakeistas subrangovas bus ne žemesnės kvalifikacijos ir ne mažesnės patirties, kaip Sutarties 6.1 punkte nurodytas subrangovas.

**9. Sutarties galiojimas**

9.1. Sutartis įsigalioja jos pasirašymo dieną ir galioja iki visiško Sutarties šalių įsipareigojimų įvykdymo.

9.2. Sutartis, nesant Šalių kaltės, gali būti nutraukta raštišku Šalių susitarimu.

9.3. **UŽSAKOVAS**, nesikreipdamas į teismą ir nemokėdama netesybų, gali vienašališkai nutraukti Sutartį, įspėjęs **TIEKĖJĄ** prieš 20 (dvidešimt) kalendorinių dienų, jeigu **TIEKĖJAS** ne dėl **UŽSAKOVO** kaltės arba nenugalimos jėgos aplinkybių:

9.3.1. iš esmės pažeidžia savo sutartinius įsipareigojimus ir nepradeda jų tinkamai vykdyti per pagrįstą laiką, nepaisydamas **UŽSAKOVO** raštu pateikto įspėjimo;

9.3.2. nesuteikia Paslaugų iki Sutarties 2.1.2 papunktyje nustatyto termino;

9.3.3. Paslaugų ir (ar) jų rezultatų kokybė neatitinka Sutarties ir jos sudedamosios dalies (techninės specifikacijos) reikalavimų atitinkamame akte nurodytą terminą **TIEKĖJAS** nepašalina nurodytų trūkumų;

9.3.4. apskaičiuoti delspinigiai viršija 10 % nuo orientacinės Sutarties vertės;

9.3.5. **TIEKĖJAS** perleidžia Sutarties vykdymą tretiesiems asmenims be raštiško **UŽSAKOVO** sutikimo;

9.3.6. **TIEKĖJAS** bankrutuoja, yra likviduojamas, sustabdo savo ūkinę veiklą arba kai pagal teisės aktuose nustatytą tvarką susidaro analogiška situacija.

9.4. **TIEKĖJAS**, nesikreipdamas į teismą ir nemokėdama netesybų, gali vienašališkai nutraukti Sutartį, įspėjęs **UŽSAKOVĄ** prieš 20 (dvidešimt) kalendorinių dienų, jeigu **UŽSAKOVAS** ne dėl **TIEKĖJO** kaltės arba nenugalimos jėgos aplinkybių vėluoja atlikti mokėjimą arba vykdyti kitą sutartinį įsipareigojimą daugiau kaip 30 (trisdešimt) kalendorinių dienų ir jeigu **TIEKĖJAS** apie vėlavimą bent kartą raštu pranešė **UŽSAKOVUI**.

9.5. Sutarties nevykdymo ar netinkamo įvykdymo bauda – 10 % nuo visų kokybiškai neatliktų įsipareigojimų vertės. Baudos ar delspinigių sumokėjimas neatleidžia kaltosios Šalies nuo pareigos atlyginti Sutarties sąlygų nevykdymu arba netinkamu vykdymu kitai Šaliai jos patirtus nuostolius, viršijančius baudos dydį.

9.6. Jei Sutartis nutraukiama **UŽSAKOVO** iniciatyva dėl **TIEKĖJO** kaltės, **UŽSAKOVO** patirti nuostoliai ar išlaidos gali būti išieškomi išskaičiuojant juos iš **TIEKĖJUI** mokėtinų sumų. Jei Sutartis nutraukiama **TIEKĖJO** iniciatyva dėl **UŽSAKOVO** kaltės, ji turi atlyginti Sutarties sąlygų nevykdymu **TIEKĖJUI** jo patirtus nuostolius.

9.7. **UŽSAKOVAS** po Sutarties nutraukimo turi kiek galima greičiau patvirtinti atliktų įsipareigojimų vertę. Taip pat parengiama ataskaita apie Sutarties nutraukimo dieną esančią **TIEKĖJO** skolą **UŽSAKOVUI** ir **UŽSAKOVO** skolą **TIEKĖJUI**.

9.8. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

**10. Ginčai**

10.1. Visi ginčai, susiję su Sutartimi ar jos 1 priedu bei kitomis sudėtinėmis dalimis, sprendžiami tarpusavio susitarimu. Jeigu nepavyksta ginčo išspręsti per 1 (vieną) mėnesį nuo vienos iš Sutarties Šalių rašytinio siūlymo ginčą spręsti tarpusavio susitarimu išsiuntimo kitai Šaliai dienos, ginčai sprendžiami Lietuvos Respublikos teismuose Lietuvos Respublikos teisės aktų nustatyta tvarka.

**11. Kitos sąlygos**

11.1. Visi šios Sutarties papildymai ir priedai yra neatskiriami nuo Sutarties ir galioja, jei jie yra pasirašyti **UŽSAKOVO** ir **TIEKĖJO**.

11.2. Esminės pirkimo sąlygos Sutarties galiojimo metu negali būti keičiamos, išskyrus tokias sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir (ar) Sutarties sudarymo metu, Sutarties šalys gali keisti tik neesmines Sutarties sąlygas.

11.3. Sutarties ir jos 1 priedo pakeitimai ir papildymai galimi tik raštišku Šalių susitarimu, jeigu tai neprieštarauja Sutarties 11.2 punktui.

11.4. **TIEKĖJAS** visus dokumentus ir informaciją, gautą pagal Sutartį, laiko konfidencialia ir be išankstinio raštiško **UŽSAKOVO** leidimo neskelbia ir neatskleidžia jokių pagal Sutartį gautų duomenų, išskyrus atvejus, kai tai būtina vykdant Sutartį arba to reikalaujama Lietuvos Respublikos įstatymų nustatyta tvarka. Jei nesutariama, ar būtina skelbti ar atskleisti kokius nors duomenis, galutinį sprendimą priima **UŽSAKOVAS**.

11.5. Nė viena iš Sutarties Šalių negali perleisti savo teisių ir pareigų pagal Sutartį tretiesiems asmenims, negavusi išankstinio kitos Šalies raštiško sutikimo.

11.6. Sutartis sudaryta 2 (dviem) egzemplioriais, turinčiais vienodą teisinę galią, po vieną kiekvienai Sutarties Šaliai.

**12. Šalių rekvizitai**

|  |  |
| --- | --- |
| **TIEKĖJAS**: Ūkio subjektų grupė, susidedanti išUAB „iTree Lietuva“Konstitucijos pr. 7, LT-09308 VilniusJuridinio asmens kodas 302249829 A. s. LT407044060006604302AB SEB bankasBanko kodas 70440PVM mokėtojo kodas LT100004427315irUAB „Baltnetos komunikacijos“Panerių g. 26, LT-03209 VilniusJuridinio asmens kodas 125145862**TIEKĖJO vardu:**UAB „iTree Lietuva“DirektoriusAudrius KrikštaponisA.V | **UŽSAKOVAS**: Lietuvos Respublikos vyriausioji rinkimų komisijaGynėjų g. 8, LT-01109 VilniusA. s. LT077300010002457425„Swedbank“, AB, Banko kodas 73000Juridinio asmens kodas 188607150**UŽSAKOVO** **vardu:** Lietuvos Respublikos vyriausiosios rinkimų komisijos pirmininkėLaura MatjošaitytėA.V. |

**1 priedas**

**prie Sutarties Nr.**

VYRIAUSIOSIOS RINKIMŲ KOMISIJOS INFORMACINĖS SISTEMOS DALIES

EINAMŲJŲ RINKIMŲ (2018 M. RUGSĖJO 16 D. NAUJŲ RINKIMŲ Į LIETUVOS RESPUBLIKOS SEIMĄ VIENMANDATĖJE ZANAVYKŲ RINKIMŲ APYGARDOJE NR. 64)

PRIEŽIŪROS, PALAIKYMO, INFORMACIJOS TVARKYMO, APMOKYMO ORGANIZAVIMO, KONSULTAVIMO IR KITŲ SUSIJUSIŲ PASLAUGŲ PIRKIMO

**ĮKAINIŲ LENTELĖ**

**Sąvokų apibrėžimai:**

a) **Visuotiniai** - kuriuose turi teisę dalyvauti visi Lietuvos Respublikos piliečiai;

b) **Rinkimai** – reiškia rinkimus, referendumus ir pan.

c) „**Vienu metu“ -** reiškia, kad balsavimas rinkimų apylinkėse vyksta tą pačią dieną.

| **Eil. Nr.** | **Paslaugos pavadinimas** | **Mato vienetas** | **1 vnt. kaina EUR su PVM** |
| --- | --- | --- | --- |
|  | **VRK IS dalies einamųjų rinkimų priežiūros, palaikymo, informacijos tvarkymo, apmokymų organizavimo, konsultavimo ir kitos susijusios paslaugos** |
| 1 | **RINKIMŲ PASIRENGIMO IR ORGANIZAVIMO PASLAUGOS** |
| 1.1. | **Naujų ir pakartotinių Seimo arba savivaldybių tarybų arba merų rinkimų**, kuriuose dalyvauja iki 5 apygardų imtinai (toliau – Nevisuotiniai rinkimai), **pasirengimui ir organizavimui**, įskaitant Paslaugas rinkimų I-jame ture |
| 1.1.1. | **Naujų ir pakartotinių Seimo arba savivaldybių tarybų arba merų rinkimų**, kuriuose dalyvauja iki 5 apygardų imtinai (toliau – Nevisuotiniai rinkimai), **pasirengimui ir organizavimui**, įskaitant Paslaugas rinkimų I-jame ture (kai vienu metu vyksta vieni rinkimai) | Rinkimų laikotarpis | 132.000,00 |
| 1.2. | **Nevisuotinių rinkimų pasirengimui ir organizavimui II-jame ture** |
| 1.2.1. | **Nevisuotinių rinkimų pasirengimui ir organizavimui II-jame ture** (kai vienu metu vyksta vieni rinkimai) | Rinkimų laikotarpis | 40.000,00 |
| **2** | **POLITINĖS KAMPANIJOS ORGANIZAVIMO IR VYKDYMO PASLAUGOS** |
| 2.1. | **Naujų ir pakartotinių Seimo ar savivaldybių tarybų ar merų Nevisuotinių rinkimų politinės kampanijos organizavimui ir vykdymui**  |
| 2.1.1. | Naujų ir pakartotinių Seimo ar savivaldybių tarybų ar merų Nevisuotinių rinkimų politinės kampanijos organizavimui ir vykdymui(kai vienu metu vyksta viena politinė kampanija) | Politinės kampanijos laikotarpis | 49.000,00 |

|  |  |
| --- | --- |
| **TIEKĖJO vardu:**UAB „iTree Lietuva“DirektoriusAudrius KrikštaponisA.V | **UŽSAKOVO vardu**:Lietuvos Respublikosvyriausiosios rinkimų komisijos pirmininkėLaura MatjošaitytėA.V. |

**2 priedas prie Sutarties Nr.**

2018 M. RUGSĖJO 16 D. NAUJŲ RINKIMŲ Į LIETUVOS RESPUBLIKOS SEIMĄ VIENMANDATĖJE ZANAVYKŲ RINKIMŲ APYGARDOJE NR. 64 GRAFIKAS

 Rinkimų I turo data:2018.09.16

 Rinkimų II turo data: 2018.09.30

| **Eil. Nr.** | **Įstatymo\* straipsnis, dalis** | **Turinys** | **Intervalo pradžia** | **Intervalo pradžia (valanda)** | **Data nuo** | **Intervalo pabaiga** | **Intervalo pabaiga (valanda)** | **Data iki** |
| --- | --- | --- | --- | --- | --- | --- | --- | --- |
| 1 |   | SEIMO RINKIMŲ ORGANIZAVIMO GRAFIKAS |   |   |   |   |   |   |
| **1.1.** | **PKFFK, 5** | **POLITINĖS KAMPANIJOS DALYVIŲ REGISTRAVIMAS. Neužsiregistravusieji negali kelti ar keltis kandidatais**  | **-172** |  | **2018-03-28** | **-85** |  | **2018-06-23** |
| 1.2. | SRĮ, 15 | Partijos, teisingumo ministras, Lietuvos teisininkų draugija ir savivaldybių administracijų direktoriai teikia VRK kandidatūras į apygardų rinkimų komisijas |   |   |   | -97 |   | 2018-06-11 |
| 1.3. | SRĮ, 15 | VRK sudaro apygardos rinkimų komisiją. Komisijų nariai per 15 dienų nuo paskyrimo dienos duoda rašytinį pasižadėjimą |   |   |   | -85 |   | 2018-06-23 |
| **1.4.** | **SRĮ, 38.4** | **PAREIŠKINIŲ DOKUMENTŲ PATEIKIMAS. Partijos dokumentus pateikia VRK, save išsikėlę kandidatai - apygardos rinkimų komisijai *(Per 3 d. nuo pareiškinių dokumentų pateikimo, išduodami parašų rinkimo lapai)*** | **-85** |  | **2018-06-23** | **-65** | **17** | **2018-07-13** |
| 1.5. | SRĮ, 17.1 | Apygardos rinkimų komisija nustato kiekvienos apylinkės rinkimų komisijos narių skaičių |   |   |   | -65 |   | 2018-07-13 |
| 1.6. | SRĮ, 17.4 | Partijos, turinčios teisę, pateikia kandidatūrų į apylinkių rinkimų komisijas sąrašus |   |   |   | -48 |   | 2018-07-30 |
| 1.7. | SRĮ, 17.5 | Apygardos rinkimų komisija sudaro apylinkių rinkimų komisijas. Komisijų nariai per 15 dienų nuo paskyrimo dienos duoda rašytinį pasižadėjimą |   |   |   | -45 |   | 2018-08-02 |
| 1.8. | SRĮ, 38.6 | Pilietis, išsikėlęs kandidatu, partijos iškeltas kandidatas, grąžina parašų rinkimo lapus apygardos rinkimų komisijai. Gavusi parašų lapus, rinkimų komisija juos patikrina per 10 dienų. |   |   |   | -40 |   | 2018-08-07 |
| 1.9. | SRĮ, 27 | VRK sudaro išankstinį rinkėjų sąrašą ir el. ryšio priemonėmis perduoda apygardos rinkimų komisijai |   |   |   | -39 |   | 2018-08-08 |
| 1.10. | SRĮ, 39.4 | Paskutinė diena VRK priimti sprendimą dėl kandidato registravimo |   |   |   | -31 |   | 2018-08-16 |
| 1.11. | SRĮ, 45 | VRK paskelbia rinkimuose dalyvaujančius kandidatus |   |   |   | -30 |   | 2018-08-17 |
| 1.12. | SRĮ, 44.1 | Kandidatas gali atšaukti rinkimų pareiškinius dokumentus |   |   |   | -28 |   | 2018-08-19 |
| 1.13. | SRĮ, 28 | Apygardos rinkimų komisija rinkimų apylinkės rinkėjų sąrašą perduoda apylinkės rinkimų komisijai |   |   |   | -26 |   | 2018-08-21 |
| 1.14. | SRĮ, 29.1 | Apylinkės rinkimų komisija sudaro sąlygas rinkėjams susipažinti su apylinkės rinkėjų sąrašu |   |   |   | -25 |   | 2018-08-22 |
| 1.15. | SRĮ, 36.1 | Rinkėjas arba atstovas rinkimams skundus dėl rinkėjų sąraše padarytų klaidų gali pateikti apylinkės rinkimų komisijai | -25 |   | 2018-08-22 | -7 |   | 2018-09-09 |
| 1.16. | SRĮ, 71.2 | Apygardos rinkimų komisija sudaro specialių paštų sąrašą |   |   |   | -15 |   | 2018-09-01 |
| 1.17. | SRĮ, 77.6 | VRK nustato konkrečią biuletenių ir balsų skaičiavimo tvarką |   |   |   | -14 |   | 2018-09-02 |
| 1.18. | SRĮ, 52.1 | Paskutinė diena skelbti kandidatą ar partiją, iškėlusią kandidatą, kompromituojančią medžiagą visuomenės informavimo priemonėse, kurios leidžiamos ne daugiau kaip 3 kartus per savaitę |   |   |   | -10 |   | 2018-09-06 |
| 1.19. | PKFFK, 16.7,22 | Teikiamos viešosios informacijos rengėjo ar skleidėjo deklaracijos. Politinės reklamos stebėsenos duomenų ataskaitos |   |   |   | -10 |   | 2018-09-06 |
| 1.20. | SRĮ, 31.3 | Baigiamas rinkėjo kortelių įteikimas rinkėjams. Kartu su rinkėjo kortele rinkėjui įteikiama informacinė medžiaga apie rinkimus, kandidatų rinkimų programos |   |   |   | -8 |   | 2018-09-08 |
| 1.21. | SRĮ, 26.4 | VRK tvirtina galutinius rinkėjų sąrašus |   |   |   | -7 |   | 2018-09-09 |
| 1.22. | SRĮ, 59.1 | Apygardos rinkimų komisija pašto skyriams pateikia rinkimų dokumentus |   |   |   | -6 |   | 2018-09-10 |
| 1.23. | SRĮ, 52.1 | Paskutinė diena skelbti kandidatą ar partiją, iškėlusią kandidatą, kompromituojančią medžiagą visuomenės informavimo priemonėse, kurios leidžiamos daugiau kaip 3 kartus per savaitę |   |   |   | -5 |   | 2018-09-11 |
| 1.24. | SRĮ, 67(1).2 | BALSAVIMAS IŠ ANKSTO. Balsavimas iš anksto vyksta Anykščių ir Panevėžio rajonų savivaldybių pastatuose | -4 | 8 | 2018-09-12 | -3 | 20 | 2018-09-13 |
| 1.25. | SRĮ, 67(1).7 | Apylinkės rinkimų komisija sudaro ir tvirtina atvykimo pas namuose balsuojančius rinkėjus grafiką | -4 |   | 2018-09-12 | -3 | 12 | 2018-09-13 |
| 1.26. | SRĮ, 67.1 | BALSAVIMAS SPECIALIUOSE PAŠTUOSE. Balsuoti paštu galima specialiai balsavimui sudarytuose paštuose (sveikatos priežiūros (išskyrus ambulatorines), socialinės rūpybos ar globos įstaigose, kariniuose vienetuose, bausmių vykdymo įstaigose, areštinėse, tardymo izoliatoriuose (sulaikymo namuose) jų darbo laiku | -4 |   | 2018-09-12 | -2 |   | 2018-09-14 |
| 1.27. | SRĮ, 67(1).6 | BALSAVIMAS NAMUOSE. Balsuoja rinkėjai, įrašyti į namuose balsuojančiųjų rinkimų apygardos rinkėjų sąrašą, bet neįrašyti į rinkimų apylinkės, kurios teritorijoje jie laikinai apsistoję, rinkėjų sąrašą | -3 | 8 | 2018-09-13 | -3 | 20 | 2018-09-13 |
| 1.28. | SRĮ, 67(1).6 | BALSAVIMAS NAMUOSE. Balsuoja rinkėjai, kurie įrašyti į namuose balsuojančių rinkimų apylinkės rinkėjų sąrašą ir kurie yra šios rinkimų apylinkės rinkėjai | -2 | 8 | 2018-09-14 | -1 | 20 | 2018-09-15 |
| 1.29. | SRĮ, 56.1 | Draudžiama rinkimų agitacija | -1 | 1 | 2018-09-15 | 0 | 20 | 2018-09-16 |
| 1.30. | SRĮ, 74.2 | Pašto skyriaus vadovas ar jo įgaliotas asmuo grąžina nepanaudotus vokus ir rinkimų biuletenius apygardos rinkimų komisijai | -1 |   | 2018-09-15 | -1 |   | 2018-09-15 |
| 1.31. | SRĮ, 59.1 | Biuleteniai pateikiami rinkimų apylinkei |   |   |   | -1 | 19 | 2018-09-15 |
| 1.32. | SRĮ, 60.1 | Parengiama balsavimo patalpa. Surašomas nustatytos formos aktas ir patalpa perduodama saugoti policijai |   |   |   | -1 | 19 | 2018-09-15 |
| 1.33. | **SRĮ, 62** | **RINKIMŲ DIENA. Balsavimas rinkimų apylinkėse** | **0** | **7** | **2018-09-16** | **0** | **20** | **2018-09-16** |
| 1.34. | SRĮ, 74.4 | Pašto skyrių vadovas ar jo įgaliotas asmuo įteikia apygardos rinkimų komisijai balsavimo paštu vokus su rinkėjų užpildytais rinkimų biuleteniais.Apygardos rinkimų komisija perduoda juos apylinkių rinkimų komisijoms iki balsavimo pabaigos |   |   |   | 0 | 11 | 2018-09-16 |
| 1.35 | SRĮ, 35.1 | Gali balsuoti į apylinkės rinkėjų sąrašą neįrašyti, tačiau deklaravę gyvenamąją vietą toje rinkimų apylinkėje ir kitur nebalsavę asmenys | 0 | 7 | 2018-09-16 | 0 | 18 | 2018-09-16 |
| 1.36. | SRĮ, 35.2 | Rinkimų dieną rinkėjas, kuris nėra balsavęs, gali VRK nustatyta tvarka balsuoti kitoje savo vienmandatės apygardos rinkimų apylinkėje, jei abi šios apygardos rinkimų apylinkės yra elektroninių ryšių priemonėmis prisijungusios prie elektroninio rinkėjų sąrašo ir apylinkių rinkimų komisijos gali patvirtinti, kad rinkėjas nėra balsavęs nė vienoje iš rinkimų apylinkių, o rinkimų apylinkės, į kurios rinkėjų sąrašą yra įrašytas šis rinkėjas, rinkimų komisija patvirtino, kad šios rinkimų apylinkės rinkėjų sąraše yra padarytas įrašas apie šio rinkėjo atvykimą balsuoti į kitą rinkimų apylinkę ir rinkėjo balsas, jei bus gautas balsavimo paštu voke, nebus skaičiuojamas | 0 | 7 | 2018-09-16 | 0 | 20 | 2018-09-16 |
| 1.37 | SRĮ, 93.2 | VRK skelbia pirmojo turo rezultatus  |   |   |   | 7 |   | 2018-09-23 |
| **2** | **,**  | **GALIMAS PAKARTOTINIS BALSAVIMAS** |  |  |  |  |  |  |
| 2.1. | SRĮ, 59.1 | Apygardos rinkimų komisija pašto skyriams pateikia rinkimų dokumentus |   |   |   | -6 |   | 2018-09-24 |
| 2.2. | PKFFK, 16.7,22 | Teikiamos viešosios informacijos rengėjo ar skleidėjo deklaracijos. Politinės reklamos stebėsenos duomenų ataskaitos |   |   |   | -5 |   | 2018-09-25 |
| 2.3. | SRĮ, 67(1).2 | BALSAVIMAS IŠ ANKSTO. Balsavimas iš anksto vyksta Anykščių ir Panevėžio rajonų savivaldybių pastatuose | -4 | 8 | 2018-09-26 | -3 | 20 | 2018-09-27 |
| 2.4. | SRĮ, 67(1).7 | Apylinkės rinkimų komisija tvirtina atvykimo pas namuose balsuojančius rinkėjus grafiką | -4 |   | 2018-09-26 | -3 | 12 | 2018-09-27 |
| 2.5. | SRĮ, 67.1 | BALSAVIMAS SPECIALIUOSE PAŠTUOSE. Balsuoti paštu galima specialiai balsavimui sudarytuose paštuose (sveikatos priežiūros (išskyrus ambulatorines), socialinės rūpybos ar globos įstaigose, kariniuose vienetuose, bausmių vykdymo įstaigose, areštinėse, tardymo izoliatoriuose (sulaikymo namuose) jų darbo laiku | -4 |   | 2018-09-26 | -2 |   | 2018-09-28 |
| 2.6. | SRĮ, 67(1).6 | BALSAVIMAS NAMUOSE. Balsuoja rinkėjai, įrašyti į namuose balsuojančiųjų rinkimų apygardos rinkėjų sąrašą, bet neįrašyti į rinkimų apylinkės, kurios teritorijoje jie laikinai apsistoję, rinkėjų sąrašą | -3 | 8 | 2018-09-27 | -3 | 20 | 2018-09-27 |
| 2.7. | SRĮ, 67(1).6 | BALSAVIMAS NAMUOSE. Balsuoja rinkėjai, kurie įrašyti į namuose balsuojančių rinkimų apylinkės rinkėjų sąrašą ir kurie yra šios rinkimų apylinkės rinkėjai | -2 | 8 | 2018-09-28 | -1 | 20 | 2018-09-29 |
| 2.8. | SRĮ, 56.1 | Draudžiama rinkimų agitacija | -1 | 1 | 2018-09-29 | 0 | 20 | 2018-09-30 |
| 2.9. | SRĮ, 74.2 | Pašto skyriaus vadovas grąžina nepanaudotus vokus ir rinkimų biuleteniai apygardos rinkimų komisijai | -1 |   | 2018-09-29 | -1 |   | 2018-09-29 |
| 2.10. | SRĮ, 59.1 | Biuleteniai pateikiami rinkimų apylinkei |   |   |   | -1 | 19 | 2018-09-29 |
| 2.11. | SRĮ, 60.1 | Parengiama balsavimo patalpa. Surašomas nustatytos formos aktas ir patalpa perduodama saugoti policijai |   |   |   | -1 | 19 | 2018-09-29 |
| 2.12. | **SRĮ, 62** | **RINKIMŲ DIENA. Balsavimas rinkimų apylinkėse** | **0** | **7** | **2018-09-30** | **0** | **20** | **2018-09-30** |
| 2.13. | SRĮ, 74.4 | Balsavimo paštu vokus su rinkėjų užpildytais rinkimų biuleteniais pašto skyrių vadovai ar jų įgalioti asmenys įteikia apygardos rinkimų komisijai rinkimų dieną ne vėliau kaip iki 11 valandos, o apygardos rinkimų komisija perduoda juos apylinkių rinkimų komisijoms iki balsavimo pabaigos | 0 | 7 | 2018-09-30 | 0 | 11 | 2018-09-30 |
| 2.14. | SRĮ, 35.1 | Gali balsuoti į apylinkės rinkėjų sąrašą neįrašyti, tačiau deklaravę gyvenamąją vietą toje rinkimų apylinkėje, ir kitur nebalsavę asmenys | 0 | 7 | 2018-09-30 | 0 | 18 | 2018-09-30 |
| 2.15. | SRĮ, 93.2 | VRK skelbia galutinius pakartotinio balsavimo rezultatus |   |   |   | 7 |   | 2018-10-07 |
| 2.16. | SRĮ, 94.1 | VRK išrinktam kandidatui įteikia Seimo nario pažymėjimą |   |   |   | 10 |   | 2018-10-10 |
| 2.17. | SRĮ, 40.1 | Pasibaigia atstovo rinkimams įgaliojimai |   |   |   | 27 |   | 2018-10-27 |
| 2.18. | PKFFK, 16.7 | Teikiamos viešosios informacijos rengėjo ar skleidėjo deklaracijos (per 25 dienas nuo rinkimų galutinių rezultatų paskelbimo dienos) |   |   |   | 32 |   | 2018-11-01 |
| 2.19. | PKFFK, 17.4.5 | Teikiamos politinės kampanijos finansavimo ataskaitos, jos priedai ir visi dokumentai, per 25 dienas nuo rinkimų (pakartotinių rinkimų) galutinių rezultatų paskelbimo dienos, jei politinės kampanijos dalyvis per politinę kampaniją gavo mažiau nei 70 VMDU |   |   |   | 32 |   | 2018-11-01 |
| 2.20. | PKFFK, 22 | Teikiamos politinės reklamos stebėsenos duomenų ataskaitos ir medžiaga |   |   |   | 32 |   | 2018-11-01 |
| 2.21. | PKFFK, 17.4.6 | Teikiamos politinės kampanijos finansavimo ataskaitos, jos priedai ir visi dokumentai, jei politinės kampanijos dalyvis per politinę kampaniją gavo daugiau nei 70 VMDU |   |   |   | 92 |   | 2018-12-31 |
| 2.22. | PKFFK, 4.3 | Baigiamasis (ataskaitų) politinės kampanijos laikotarpio etapas. Politinė kampanija baigiasi praėjus 100 d. nuo rinkimų (pakartotinių rinkimų) galutinių rezultatų paskelbimo dienos | 7 |   | 2018-10-07 | 107 |   | 2019-01-15 |
| 2.23. | SRĮ, 93.3 | VRK perduoda rinkimų dokumentus saugoti valstybės archyvui | 7 |   | 2018-10-07 | 127 |   | 2019-02-04 |
| 2.24. | SRĮ, 41.4 | Pasibaigus politinės kampanijos laikotarpiui, VRK per 40 dienų grąžina rinkimų užstatą jį sumokėjusiai partijai arba asmeniui | 107 |   | 2019-01-15 | 147 |   | 2019-02-24 |

\*Panaudoti sutrumpinimai:

SRĮ – Lietuvos Respublikos Seimo rinkimų įstatymas

PKFFK – Lietuvos Respublikos politinių partijų ir politinių kampanijų finansavimo bei finansavimo kontrolės įstatymas